b'\n_START_ARTICLE_\nSersjant\n_START_PARAGRAPH_\nSersjant (sjt.) er rang som brukes i mange land innen milit\xc3\xa6rvesen og/eller politi. Ordet kommer fra latin serviens (\xc2\xabden som tjener\xc2\xbb) via fransk sergent og engelsk sergeant._NEWLINE_I Norge er sersjant et befal som normalt har gjennomg\xc3\xa5tt en ett\xc3\xa5rig befalsutdanning, eller et utskrevet befalskurs (UB-kurs) med 6 m\xc3\xa5neders utdanning og 6 m\xc3\xa5neders praksis. Sersjanter er som oftest lagf\xc3\xb8rere p\xc3\xa5 troppsniv\xc3\xa5 i H\xc3\xa6ren, men disse kan ogs\xc3\xa5 v\xc3\xa6re menige eller vervede som har blitt gitt en midlertidig grad p\xc3\xa5 grunn av stillingen de besitter. Sersjant er den laveste av befalsgradene, og sersjantgrad symboliseres i de fleste land med tre vinkler\n_START_SECTION_\nMilit\xc3\xa6rordningen fra 1. januar 2016\n_START_PARAGRAPH_\nSersjant ligger p\xc3\xa5 OR-5 niv\xc3\xa5 i H\xc3\xa6ren og Luftforsvaret i forbindelse med innf\xc3\xb8ringen av den nye ordningen for milit\xc3\xa6rt tilsatte. _NEWLINE_Tilsvarende niv\xc3\xa5 i Sj\xc3\xb8forsvaret kalles kvartermester.\n_START_SECTION_\nSersjant 1. klasse\n_START_PARAGRAPH_\nSersjant 1. klasse (forkortet Sjt.1.kl.) ble innf\xc3\xb8rt i Norge med graden\xc2\xa0OR5+ i H\xc3\xa6ren i forbindelse med innf\xc3\xb8ringen av den nye\xc2\xa0ordningen for milit\xc3\xa6rt tilsatte. Graden tilsvarer Vingsersjant i Luftforsvaret og Senior Kvartermester i Sj\xc3\xb8forsvaret. Graden tilsvarer Senior Sergeant (Sen.Sgt.) p\xc3\xa5 engelsk.'